
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  

 Bucureşti,  26.04.2002

publică şi siguranţă naţională                     

 P.l. nr. 682/2001

Nr.32/196/2002

A V I Z
asupra propunerii legislative privind programele de Offset 
În  conformitate  cu  prevederile  art.  89       din         Regulamentul    

Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu propunerea legislativă privind programele de Offset, trimis cu adresa nr. 209 BP din 25 martie 2002 şi înregistrat la comisie sub nr. 32/196 din 27 martie 2002.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţele din 17 şi 24 aprilie 2002.

Membrii comisiei au examinat propunerea legislativă, expunerea de motive, avizul  Consiliului Legislativ, nr.259/25.02.2002, punctul de vedere al Guvernului, trimis de Ministerul pentru Relaţia cu Parlamentul cu nr.472/MRP din 08.02.2002, precum şi proiectul de Lege privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională (PL nr.55/2002), pentru care comisia a emis avizul nr. 32/73 din 28 februarie 2002.

 În urma dezbaterilor, cu 17 voturi pentru, 2 voturi împotrivă şi o abţinere, s-a hotărât avizarea favorabilă a propunerii legislative, cu următorul amendament: 

În Comisia Guvernamentală pentru Offset, prevăzută la articolul 9 alineatul (1), să fie inclus şi ministrul cercetării şi educaţiei.
Amendamentul a fost formulat de domnul deputat Valentin Vasilescu şi motivat prin faptul că, în Ministerul Cercetării şi Educaţiei există şi o comisie militară care avizează proiectele de cercetare în domeniul tehnicii de luptă.
Comisia susţine ca, la dezbaterea în fond a acestei propuneri legislative, împreună cu proiectul de lege al Guvernului, să fie avute în vedere şi amendamentele pe care le-a formulat în avizul nr. 32/73 din 28. 02. 2002, menţionat mai sus.

De asemenea, consideră necesar ca, la dezbaterea în fond a celor două iniţiative legislative privitoare la offset, să fie consultate Ministerul Integrării Europene, Ministerul Afacerilor Externe, Ministerul Apărării Naţionale, Ministerul de Interne şi Ministerul Dezvoltării şi Prognozei, pentru a fi clarificate eventualele aspecte de neconcordanţă cu legislaţia internaţională în domeniu.
În    raport de obiectul şi conţinutul său, propunerea legislativă  face parte din categoria legilor ordinare.

 PREŞEDINTE,               

 


Răzvan IONESCU




Red.exp..M.Ţăranu

consult.M.Florescu

